Yanzu-yanzu: An dakatad da sanar da sakamakon Kogi zuwa gobe, APC na gaba da tazarar 205,633 ▷ Legit.ng
Yanzu-yanzu: An dakatad da sanar da sakamakon Kogi zuwa gobe, APC na gaba da tazarar 205,633
8 months ago 8857 views by Abdul Rahman Rashid
Hukumar gudanar da zabe ta kasa mai zaman kanta wato INEC ta dakatad da sanar da sakamakon zaben gwamnan jihar Kogi zuwa ranar Litinin, 18 ga Nuwamba, 2019 misalin karfe 8 na safe.
Baturen zaben jihar Kogi, wanda ya kasance shugaban jam'iyyar Ahmadu Bello ABU Zariya, Farfesa Ibrahim Umar, ya sanar da hakan Lokoja, babbar birnin jihar Kogi.
Farfesa Umar ya bayyanawa wakilan jam'iyyu da masu ruwa da tsaki su dawo gobe Litinin.
Jam'iyyar All Progressives Congress (APC) na kan gaba a zaben a jihar inda tserewa da jam'iyyar hamayya, Peoples Democratic Party (PDP), da tazarar 205,633 a sakamakon kananan hukumomi 19 cikin 21 da aka sanar.
Yayinda Dan takarar APC, Yahaya Bello, ya samu kuri'u 373,783 , Musa Wada na PDP yana da kuri'u 168,150
Kawo yanzu, INEC ta sanar da sakamakon kananan hukumomin Okene, Okehi, Adavi, Omala, Ijumu, Ogori/Magongo, Igalamela Odolu, Kabba Bunu, Koton Karfe, Olamaboro, Yagba East, Yagba West, Mopa Muro, Idah, Ajaokuta, Ifu, Dekina, Bassa, Ankpa
Sakamakon da za'a sanar gobe sune karamar hukumar Ibaji da Lokoja.
A bangare guda, Jam'iyyar All Progressives Congress (APC) na kan kafa tarihi a jihar Bayelsa yayinda take gaba da jam'iyyar hamayya, Peoples Democratic Party (PDP), da tazarar 86,330 a sakamakon kananan hukumomi shida cikin takwas na jihar.
2 hours ago 14599 views
7 hours ago 98415 views
4 hours ago 15425 views
Arteta in trouble as key Arsenal player threatens to leave club this summer
Gabanin sanar da sakamako: Wannan ba zabe bane; Dino Melaye ya fadi abinda ya faru a zaben Kogi (Bidiyo)